Ես էլի եմ ասել ու հիմա էլ պնդում եմ, որ անհրաժեշտ է վերականգնել թերթի նախկին անվանումը։ ՙԱզատ՚ մակդիրը կցելով Արցախին, այսինքն՝ շեշտելով այն, կարծես թե չենք հավատում, լավագույն դեպքում` կասկածում ենք այդ ազատության գոյությանը (նույն տպավորությունն է թողնում նաև մեր պետական զինանշանի արծվի գլխավերևում, ոչ թե գլխին պատկերված թագը): Արցախ (ոչ թե օտար ու խորթ Ղարաբաղ) հայաբույր անունն ինքնին ազատ, անկախ իմաստն է իր մեջ պարփակում: